
Text rozhodnutia
Súd: Krajský súd Bratislava Spisová značka: 4Co/350/2012 Identifikačné číslo súdneho spisu: 1102899996 Dátum vydania rozhodnutia: 25. 07. 2014 Meno a priezvisko sudcu, VSÚ: JUDr. Valéria Kleinová ECLI: ECLI:SK:KSBA:2014:1102899996.3 Uznesenie Krajský súd v Bratislave v právnej veci navrhovateľa: S.. K. T., I. J. N. Ú. A., O..I.., I. I. R. X, A. J.Í., zast. JUDr. Ivanom Petrovičom, advokátom v Bratislave, Lesnícka 16, proti odporcom: 1/ Slovenská republika - Ministerstvo financií Slovenskej republiky, Štefanovičova 5, Bratislava, 2/ Ministerstvo financií Slovenskej republiky, Štefanovičova 5, Bratislava, o náhradu škody 265.304.886,14 EUR s príslušenstvom, na odvolanie navrhovateľa proti rozsudku Okresného súdu Bratislava I zo dňa 2. apríla 2012, č.k. 10C 18/2012-183, takto r o z h o d o l : Odvolací súd záhlavie rozsudku č.k. 4Co 350/2012-213 zo dňa 23.04.2014 opravuje v časti označenia odporcu 2/ tak, že správne byť Ministerstvo financií Slovenskej republiky, Štefanovičova 5, Bratislava. o d ô v o d n e n i e : Krajský súd v Bratislave ako súd odvolací svojím rozsudkom č. k. 4Co 350/2012-213 zo dňa 23. apríla 2014 rozhodol tak, že napadnutý rozsudok súdu prvého stupňa potvrdil a odporcovi 1/ a 2/ nepriznal náhradu trov odvolacieho konania. Pri vypracovaní písomného vyhotovenia rozsudku odvolací súd nesprávne uviedol odporcu 2/: Ministerstvo spravodlivosti Slovenskej republiky, Štefanovičova 5, Bratislava, pričom správne malo byť: Ministerstvo financií Slovenskej republiky, Štefanovičova 5, Bratislava. Podľa § 164 O.s.p. súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Ak nie je ďalej ustanovené inak, použijú sa na uznesenie primerane ustanovenia o rozsudku (§ 167 ods. 2 O.s.p.). Podľa § 211 ods. 2 O.s.p. ak tento zákon neustanovuje inak, pre konanie na odvolacom súde platia primerane ustanovenia o konaní pred súdom prvého stupňa. Odvolací súd vzniknuté pochybenie týmto opravným uznesením odstránil (§ 164, § 211 ods. 2 O.s.p.), keďže išlo o zrejmú chybu v písaní, ku ktorej došlo pri vyhotovovaní písomného rozsudku odvolacieho súdu. Toto uznesenie prijal senát Krajského súdu v Bratislave pomerom hlasov 3:0. Poučenie: Proti tomuto uzneseniu odvolanie nie je prípustné.

